[{"text_idx": "#000000", "text": "Mae safon uchel y gwasanaethau dwyieithog a ddarperir gennym ym maes rheoli busnes yn golygu bod PTI Cymru yn sefydliad hyblyg sydd a\u0302\u2019r capasiti i wasanaethu ystod eang o gleientiaid busnes. Er ein bod wedi ein sefydlu ein hunain fel arbenigwyr yn y diwydiant trafnidiaeth gyhoeddus, gallwn deilwra gwasanaeth ein canolfan gyswllt ddwyieithog i gwsmeriaid, ein cymorth ym maes marchnata a\u2019n gwasanaethau data ynghylch bysiau fel eu bod yn gweddu i sefydliadau o bob maint a strwythur. Isod, gallwch gael gwybod mwy am ein gwasanaethau a sut y gallwn lenwi bwlch sydd yn yr arlwy y mae eich busnes yn ei gynnig ar hyn o bryd."}, {"text_idx": "#000001", "text": "Mae\u2019r asiantiaid ymroddedig yn ein canolfan gyswllt yn y gogledd yn gweithredu systemau proffesiynol a dwyieithog wedi\u2019u teilwra ym maes gwasanaeth i gwsmeriaid ar ran sefydliadau ledled Cymru a\u2019r DU."}, {"text_idx": "#000002", "text": "Mae ti\u0302m marchnata PTI Cymru, sydd wedi ennill gwobrau am ei waith, yn darparu cymorth effeithiol ac integredig ym maes marchnata i\u2019n cleientiaid gan gynllunio a chreu gweithgarwch sy\u2019n arwain at ganlyniadau y gellir eu mesur."}, {"text_idx": "#000003", "text": "Rydym yn gwrando ar ein cwsmeriaid ac yn creu\u2019r gwasanaethau a ddarperir gennym ar sail yr atebion y mae eu hangen arnynt. Cysylltwch a\u0302 ni i drafod sut y gallwn deilwra ein gwasanaethau er mwyn diwallu eich anghenion yn y ffordd orau."}, {"text_idx": "#000004", "text": "Mae ti\u0302m data PTI Cymru yn creu ac yn diweddaru gwybodaeth am wasanaethau bysiau ar gyfer Cymru gyfan. Caiff y data hwn ei ddarparu i Traveline Cymru a systemau eraill sy\u2019n rhoi gwybodaeth am wasanaethau bysiau."}]